รอบ 8 คน ระทึก "พุฒ อุบล" ท้าชน "จิ๋ว เชียงราย" "เจี๊ยบ แมนยู" จะบู๊กับ "เติ้ล โคราช" ........ ศึกสอยคิว "SM SangSom 6 Red Open 2017" สนามที่ 3 ณ เอสเอ็ม สนุกเกอร์ คลับ วันที่ 16 ต.ค. นักสู้เมืองดอกบัว "พุฒ อุบล" (ประวิทย์ วรรณแสง) โชว์สเตปในรอบ 16 คนด้วยการเชือด "อาร์ท โคราช" (อัครเดช วีระสัตรา) 4-2 เฟรม ผ่านเข้ารอบ 8 คน ไปเจอศึกหนักกับจอมแม่นจากยอดดอย "จิ๋ว เชียงราย" (พชร มาเยอะ) ทางด้านจอมแม่นร่างยักษ์แต่หัวคิวเล็กจี๊ดเดียว "เจี๊ยบ แมนยู" (กรกต ทองคำ) จะเข้าไปวัดความสดกับ "เติ้ล โคราช" (ตะวัน ฉายแสง) ที่อกหักจาก 2 สนามแรกมารวด ซึ่งพรุ่งนี้จะมีเพียงรอบ 8 คนรอบเดียว โดยเริ่มในเวลา 18.00 น. ทาง SnookerSociety จะแชร์มาจากเพจ SangSom 6 Red ให้ได้ชม ..... เรื่อง : แอดฯชัช ภาพ : โต้ง แสงโสม